## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2019. október 31-ei alakuló ülésére)

**TÁRGY: a képviselő-testület bizottságainak megválasztásA**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 53. § (1) bekezdés l) pontja szerint a képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik a képviselő-testület bizottságairól.

Az Mötv. 57. § (1) bekezdése értelmében a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.

Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. A száz főt meg nem haladó lakosú településen a bizottsági feladatokat a képviselő-testület látja el. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja. A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

Az Mötv. 57. § (2) bekezdése alapján a képviselő-testület a kétezernél több lakosú településen pénzügyi bizottságot hoz létre. A vagyonnyilatkozatok vizsgálatát a szervezeti és működési szabályzatban meghatározott bizottság végzi, amely gondoskodik azok nyilvántartásáról, kezeléséről és őrzéséről. Törvény más bizottság megalakítását is elrendelheti, amelynek feladat- és hatáskört állapíthat meg.

Az Mötv. 58. § (1) bekezdése szerint a bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

Az Mötv. 36. § és a 37. §-ai határozzák meg a képviselőkre vonatkozó összeférhetetlenségi szabályokat.

A Képviselő-testület bizottságának nem képviselő tagjára vonatkozó külön szabályokat az Mötv. 40. §-a határozza meg.

Az Mötv. 58. § (2) bekezdése tartalmazza, hogy a képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.

Az önkormányzat szervezeti és működési szabályzatáról szóló 1/2018. (II.28.) önkormányzati rendelet (továbbiakban: SzMSz) 39.§ (1) bekezdése alapján a Képviselő-testület az alábbi állandó bizottságokat hozza létre és tagjainak számát a következők szerint határozza meg:

1. Környezetvédelmi Bizottság

tagjainak száma: 3 fő

1. Pénzügyi Bizottság

tagjainak száma: 3 fő

1. Szociális Bizottság

tagjainak száma: 3 fő

1. Ügyrendi Bizottság

tagjainak száma: 3 fő

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. október 28.**

**Pivarcsi Csaba sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete Az önkormányzat szervezeti és működési szabályzatáról szóló 1/2018. (II.28.) önkormányzati rendelet (továbbiakban: SzMSz) 39.§ (1) bekezdésében meghatározott állandó bizottságok tagjaivá az alábbi személyeket választja meg:

**Környezetvédelmi Bizottság**

Elnök: Szabó György

Tagok: Suba László

Velez Béla

**Pénzügyi Bizottság**

Elnök: Stiedl Zoltán Józsefné

Tag: Velez Béla

Nem képviselő tag: Szabóné Flajsz Márta

**Szociális Bizottság**

Elnök: Suba László

Tag: Németh István

Nem képviselő tag: Kissné Gönczöl Éva

**Ügyrendi Bizottság**

Elnök: Németh István

Tagok: Szabó György

Stiedl Zoltán Józsefné

**Felelős:** polgármester

**Határidő:** azonnal